Lindsey Vonn

Lindsey C. Vonn (o.s. Kildow, s. 18. lokakuuta 1984 Saint Paul, Minnesota) on yhdysvaltalainen alppihiihtäjä. Hän on syöksylaskun olympiavoittaja sekä syöksylaskun ja supersuurpujottelun maailmanmestari. Vonn on voittanut alppihiihdon maailmancupin kokonaiskilpailun neljä kertaa (2008–2010 ja 2012). Hänen parhaat saavutuksensa ovat tulleet vauhtilajeista, mutta hän on saavuttanut voittoja myös tekniikkalajeissa.

Arvokilpailut
Ensimmäisissä olympialaisissaan Salt Lake Cityssä 2002 Vonn oli superyhdistetyssä kuudes ja pujottelussa 32:s. Vuonna 2003 hän saavutti hopeaa syöksylaskun nuorten MM-kisoissa.

Bormion MM-kisoissa 2005 Vonn sijoittui syöksylaskussa ja alppiyhdistetyssä neljänneksi sekä supersuurpujottelussa yhdeksänneksi. Torinon olympialaisissa 2006 Vonn loukkaantui harjoituslaskussa, mutta pystyi kilpailemaan kaksi päivää myöhemmin. Hän sijoittui Super-G:ssä seitsemänneksi, syöksylaskussa kahdeksanneksi ja pujottelussa 14:nneksi. Åren MM-kisoissa 2007 hän saavutti hopeaa syöksylaskussa ja supersuurpujottelussa.

Val d’Isèren MM-kilpailuissa 2009 Vonn voitti supersuurpujottelun sekä syöksylaskun maailmanmestaruuden. Vancouverin olympialaisissa 2010 hän voitti syöksylaskussa kultaa ja supersuurpujottelussa pronssia. Garmisch-Partenkirchenin MM-kisoissa 2011 Vonn sai hopeaa syöksylaskussa ja oli seitsemäs supersuurpujottelussa.

Kaudella 2013–2014 Vonn kärsi loukkaantumisista. Hän jätti maailmancupin kesken eikä osallistunut Sotšin olympialaisiin. Vailin/Beaver Creekin MM-kilpailuissa 2015 hän sijoittui pronssille supersuurpujottelussaFenninger vei jännitysnäytelmän, Vonn jätettiin pronssille, oli viides syöksylaskussaMM-syöksyn voitosta tiukka taisto – Vonnille pettymys  ja 14:s suurpujottelussaKUVAT: Lindsey Vonn päätti MM-kisat loistolaskuun – sai pusun Tigerilta . Sankt Moritzin MM-kilpailuissa 2017 hän sai pronssia syöksylaskussaStuhec piti naisten syöksyvaltikan Sloveniassa  ja oli viides alppiyhdistetyssäSveitsi otti naisten MM-alppiyhdistetyssä kaksoisvoiton . Saavuttamansa pronssimitalin myötä Vonnista tuli 32 vuoden ja 117 vuorokauden ikäisenä vanhin alppihiihdon MM-mitaleille yltänyt naisurheilija.

Pyeongchangin olympialaisissa 21. helmikuuta 2018 Vonn voitti pronssia syöksylaskussa ja hänestä tuli vanhin nainen, joka on voittanut mitalin olympialaisten alppilajeissa. Supersuurpujottelussa hän oli kuudes. 

Vuoden 2019 MM-kilpailuissa Åressa Vonn voitti MM-kilpailujen syöksylaskusta pronssia. Hän päätti uransa ensimmäisen kerran tähän kilpailuun. Hän teki paluun kaudella 2024–2025 ja sijoittui Saalbachin MM-kilpailuissa 2025 syöksylaskussa 15:nneksi ja keskeytti supersuurpujottelun.

Vonn on kärsinyt urallaan loukkaantumisistaEi voi olla totta – Lindsey Vonnille taas paha loukkaantuminen , joiden vuoksi häneltä on jäänyt joitakin arvokisoja väliin.

Maailmancup
Vonn on voittanut 84 maailmancupin osakilpailua. 45 voittoa on syöksylaskusta ja näistä 14 on tullut Kanadan Lake Louisessa kilpailluista syöksykilpailuista. Lisäksi hän on ollut maailmancupin osakilpailuissa 37 kertaa toinen ja 23 kertaa kolmas (18. tammikuuta 2026 mennessä).

Kaudella 2007–2008 Vonn voitti maailmancupin kokonaiskilpailun ja syöksycupin, 2008–2009 maailmancupin kokonaiskilpailun, syöksycupin ja supersuurpujottelucupin, 2009–2010 maailmancupin kokonaiskilpailun, syöksylaskun, supersuurpujottelun ja alppiyhdistetyn cupin, 2010–2011 alppiyhdistetyn, syöksylaskun ja supersuurpujottelun cupin, 2011–2012 maailmancupin kokonaiskilpailun, syöksylaskun, supersuurpujottelun ja alppiyhdistetyn cupin ja 2012–2013 syöksylaskun cupin. Kaudella 2014–2015 hän voitti syöksylaskun ja supersuurpujottelun cupin. Kauden 2015–2016 hän joutui jättämään kesken loukattuaan polvensa 27. helmikuuta 2016 Andorran kisassa. Vonn johti tuolloin maailmancupia. Hän sijoittui maailmancupin kokonaiskilpailussa lopulta toiseksi ja voitti syöksylaskucupin. Maailmancupin kokonaiskilpailussa hän on sijoittunut toiseksi myös kaudella 2010–2011 ja kolmanneksi 2014–2015. Vonn palasi maailmancupiin kaudelle 2024–2025, jolloin hän sijoittui parhaimmillaan toiseksi ja yhteensä kolmesti kymmenen parhaan joukkoon. Palkintokorosijoitus oli hänelle ensimmäinen maailmancupissa sitten kevään 2018. Joulukuussa 2025 hän voitti Sankt Moritzin syöksylaskun. Hänestä tuli 41-vuotiaana alppihiihdon maailmancupin vanhin voittaja.

 Maailmancupin osakilpailuvoitot 

 Ajankohta Paikka Laji    2004    Lake Louise  syöksylasku    2005  syöksylasku      Val d’Isère  syöksylasku    2006    Kvitfjell  Super-G      Lake Louise  syöksylasku      Val d’Isère  syöksylasku    2007    San Sicario  Super-G      Lake Louise  syöksylasku      St. Anton  syöksylasku    superyhdistetty    2008    Cortina d’Ampezzo  syöksylasku    Sestriere  syöksylasku      Crans-Montana  syöksylasku      Levi  pujottelu      Lake Louise  syöksylasku    2009    Altenmarkt-Zauchensee  superyhdistetty      Garmisch-Partenkirchen  pujottelu    Super-G      Tarvisio  Super-G      Bansko  Super-G      Åre  syöksylasku    Åre  Super-G      Lake Louise  syöksylasku    syöksylasku      Val d’Isère  superyhdistetty    2010    Haus im Ennstal  syöksylasku    syöksylasku    Super-G      Cortina d’Ampezzo  Super-G    syöksylasku      St. Moritz  Super-G    Crans-Montana  syöksylasku      Garmisch-Partenkirchen  Super-G      Lake Louise  Super-G      Val d’Isère  syöksylasku    superyhdistetty    2011    Altenmarkt-Zauchensee  syöksylasku      Cortina d’Ampezzo  Super-G    Super-G      Åre  syöksylasku      Tarvisio  Super-G      Sölden  Suurpujottelu      Lake Louise  syöksylasku    syöksylasku    Super-G      Beaver Creek  Super-G    2012    Cortina d’Ampezzo  Super-G      St. Moritz  superyhdistetty    syöksylasku      Garmisch-Partenkirchen  syöksylasku      Bansko  Super-G      Åre  Suurpujottelu      Schladming  syöksylasku      Lake Louise  syöksylasku    syöksylasku    Super-G      St. Moritz  Super-G    2013    Cortina d’Ampezzo  syöksylasku      Maribor  Suurpujottelu    2014    Lake Louise  syöksylasku      Val d’Isère  syöksylasku    2015    Cortina d’Ampezzo  syöksylasku    Super-G      St. Moritz  Super-G      Garmisch-Partenkirchen  Super-G      Méribel  syöksylasku    Super-G      Lake Louise  syöksylasku    syöksylasku    Super-G      Åre  Suurpujottelu    2016    Altenmarkt-Zauchensee  syöksylasku    Super-G      Cortina d’Ampezzo  syöksylasku    Super-G      Garmisch-Partenkirchen  syöksylasku    2017  syöksylasku      Val d’Isère  Super-G    2018    Cortina d’Ampezzo  syöksylasku      Garmisch-Partenkirchen  syöksylasku    syöksylasku      Åre  syöksylasku    2025    Sankt Moritz  syöksylasku    2026    Altenmarkt-Zauchensee  syöksylasku

 Yksityiselämä 
Vonn oli naimisissa Thomas Vonnin kanssa vuosina 2007–2010. Sen jälkeen hän seurusteli golfaaja Tiger Woodsin kanssa vuosina 2013–2015. NHL-jääkiekkoilija P. K. Subbanin kanssa hän seurusteli vuosina 2018–2020 ja oli hänen kanssaan myös kihloissa. Vonnilta ilmestyi tammikuussa 2022 elämäkertakirja Rise: My Story.  https://www.iltalehti.fi/muutlajit/a/2f1c2c84-8cb3-4509-83c3-84ac108e481d

 Lähteet 
 Lindsey Vonn

 Tilastoja

 Viitteet 

 Aiheesta muualla 

Luokka:Yhdysvaltalaiset alppihiihtäjät
Luokka:Yhdysvaltalaiset olympiavoittajat
Luokka:Vuonna 1984 syntyneet
Luokka:Elävät henkilöt
Luokka:Seulonnan keskeiset artikkelit